ट्रेन किसी स्टेशन पर बहुत देर से रुकी हुई थी, पद्मा के सामने वाली बर्थ पर एक लड़की आकर बैठ गयी थी जिसे छोड़ने एक लड़का आया था .. लड़का बार बार बहाने से उसके हाथ तो कभी बाल छू रहा था और तरह तरह से अपना प्यार जताने की कोशिश में लगा था जिसमें लड़की का समर्थन भी था दोनों की हरकतों से साफ़ झलक रहा था। थोड़ी ही देर में ट्रेन चल दी। लड़का लगभग चलती ट्रेन से कूदा था जिसे देख गार्ड ने चिल्लाया था। गार्ड की आवाज़ सुन लड़की के मुंह से निकले इस्स्स्सस ... ने फिर पद्मा का ध्यान अपनी ओर खींचा... लड़की को देख लगा जैसे वो लड़के की हरकत से पहले से न सिर्फ वाकिफ़ थी बल्कि ख़ासी परेशान भी थी ...ये देख पद्मा सोचने लगी कि आखिर नये जवान होते खून में ऐसा कौन सा हार्मोन होता है जो उनको ऐसे उलटे सीधे काम करने और अपनी जान जोख़िम में डालने की इच्छा से ग्रसित कर देता है ..। बाहर बहुत ठण्ड थी लड़की लड़की अभी भी कांप रही थी वो सिकुड़ी हुई कम्बल तान लेट गयी।